12/07/2010 | Administración LocalMunicipal
Camariñas
Bases da convocatoria de axudas municipais para o apoio á natalidade durante o exercicio 2010

Acordada na Xunta de Goberno Local de data 25 de xuño de 2010 a aprobación das Bases de axudas municipais para apoio á natalidade, fanse públicas as citadas bases. O obxecto das medidas contempladas nas presentes bases será, por un lado, establecer medidas complementarias de apoio ás unidades familiares do Concello de Camariñas e por outro, deseñar mecanismos que axuden a fixar a poboación no concello evitando así o despoboamento. Ademáis é intención do Concello de Camariñas que as axudas por fillo/a nacido ou adoptado cheguen ata a cuantía de 1.200 euros a percibir en catro anos a razón de 300 euros anuais, se ben o anterior dependerá da vontade do Concello de Camariñas, estando sometido ás dispoñibilidades financieiras e situación económica en exercicios futuros, non tendo polo tanto estas subvencións a consideración de compromiso de gasto plurianual, de modo que o importe correspondente a unha segunda, terceira e cuarta anualidade segundo proceda deberá ser aprobado pola Corporación nas Bases correspondentes ó exercicio 2011. Serán beneficiarios/as destas axudas os pais/nais que estén empadroados en Camariñas e que teñan ou adopten un fillo/a e cumpran os seguintes requisitos: 1.- Os pais, ou polo menos un deles, deberán estar empadroados no Concello de Camariñas cunha antelación mínima de 1 de xaneiro de 2010.2.- Os nenos/as nacidos, ou adoptados, deberán inscribirse no padrón de habitantes do Concello de Camariñas.3.- O pai/nai ou ámbolos dous deberán comprometerse a seguir empadroados no concello, tanto eles como os nenos/as, por un período de catro anos dende o nacemento ou adopción.4.- O empadroamento suporá a residencia efectiva, polo que tanto os beneficiarios como os seus fillos, deberán vivir habitualmente en calquera das parroquias do Concello de Camariñas.5.- Para ser beneficiario da terceira anualidade das axudas á natalidade, é requisito imprescindible haber sido beneficiario da primeira anualidade correspondente ao ano 2008 e seguir cumprindo todos os requisitos establecidos na Base nº2 das Axudas Municipais para o Apoio á Natalidade para o exercicio 2008.6.- Para ser beneficiario da segunda anualidade das axudas á natalidade, é requisito imprescindible haber sido beneficiario da primeira anualidade correspondente ao ano 2009 e seguir cumprindo todos os requisitos establecidos na Base nº2 das Axudas Municipais para o Apoio á Natalidade para o exercicio 2009.7.- Como medida excepcional, establécense nas presentes bases que aqueles pais, ou polo menos un deles, que durante os exercicios 2008 e 2009 cumpriran con tódolos requisitos establecidos nas Bases da convocatoria de axudas municipais para o apoio á natalidade dos referidos exercicios e non presentaran no Concello de Camariñas solicitude de axudas municipais á natalidade durante os mesmos terán dereito, previa acreditación do cumprimento na data de referencia de tódolos requisitos establecidos nas respectivas bases, a ser beneficiarios con carácter retroactivo das axudas á natalidade dende o exercicio de nacemento/adopción do fillo/a. O anterior non dará dereito aos beneficiarios da primeira axuda a natalidade que non presentaran a solicitude de axuda correspondente á segunda anualidade durante o exercicio 2009 a percepción con carácter retroactivo da mesma. Os requisitos recollidos neste artigo poderán ser comprobados en calquera momento polo Concello solicitando os informes que procedan. As axudas correspondentes ao ano 2010 serán de 300 euros por cada fillo nacido ou adoptado entre o 1 de xaneiro e o 31 de decembro de 2010, así como por todos aqueles fillos nacidos ou adoptados durante os exercicios 2008 e 2009 e polos que se concedera a primeira anualidade de 300 euros nos referidos exercicios. As solicitudes das axudas reguladas na presente convocatoria, cubertas no modelo normalizado habilitado para tal fin (anexo I) presentaranse no rexistro xeral do Concello de Camariñas debendo especificar no modelo si se trata da primeira ou da segunda anualidade das axudas á natalidade. A estos efectos as solicitudes presentadas antes da entrada en vigor das presentes bases, consideraranse presentadas á data de entrada en vigor das mesmas. As solicitudes deberán ir acompañadas, inexcusablemente da seguinte documentación (por duplicado exemplar, un deles orixinal ou copia compulsada): 1.-Certificado de padrón e convivencia da unidade familiar, expedido polo Concello, onde figure a data de alta no padrón de habitantes.2.-Fotocopia compulsada do libro de familia e do DNI do solicitante.3.-Copia do auto xudicial de adopción 4.-Declaración xurada das axudas solicitadas ou recibidas pola mesma finalidade.5.-Compromiso de seguir empadroados no Concello de Camariñas por un período mínimo de catro anos.6.-Compromiso de proceder á devolución da axuda no caso de deixar de cumplir algún dos requisitos necesarios para ser beneficiario da mesma, ou ben cando sexa probado por parte do Concello que non se cumpre algún dos mencionados requisitos.7.-Certificación dos datos bancarios onde se pretenda recibir o importe da axuda. Prazo: O prazo de presentación de solicitudes será dende o 1 de xaneiro de 2010 e finalizará o 31 de decembro de 2010.1.-A resolución do expediente, previa emisión dos informes que procedan, competerá ó Alcalde mediante Decreto.2.-O prazo para resolver será DUN MES desde a presentación da solicitude no rexistro xeral do Concello. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención. A axuda contemplada nas presentes bases será compatible con calquera outra axuda coa mesma finalidade que poidan obterse doutros organismos públicos. As accións incluidas nesta convocatoria financiaranse con cargo á partida orzamentaria 231.480 do orzamento municipal ata un total de 34.000,00 euros para o exercicio 2010. Para o non previsto nas presentes bases estarase ó disposto na Lei 38/2003, Xeral de Subvencións e demais lexislación de Réxime local. As bases serán aprobadas pola Xunta de Goberno, sendo publicadas no taboleiro de anuncios do concello e no BOP, entrando en vigor o día seguinte ó da súa publicación. PRIMEIRA ANUALIDADE/SEGUNDA ANUALIDADE DNI n.º: Enderezo: Teléfono: Nome e apelidos: DNI n.º: Nome e apelidos: Data de nacemento ou adopción: Caixa ou Banco: Sucursal: N.º Conta (con tódolos dixitos): Titular: DNI: Sinatura do solicitante ou persoa que o representa Camariñas,. de. do. Alcalde-Presidente do Concello de Camariñas Don/a., con DNI n.º. e domicilio en. COMPROMÉTOME - A seguir empadroado e con residencia efectiva, tanto eu como o meu fillo e o meu cónxuxe ou parella, no concello de Camariñas por un período mínimo de catro anos (tres anos no caso da segunda anualidade). - Á devolución desta axuda por si se incumprira algún dos requisitos esixidos para a súa concesión. Camariñas,. de. do. Asdo.: Don/a., con DNI n.º. e domicilio en. DECLARO BAIXO XURAMENTO Que teño solicitada a axuda de. en. Así o fago constar donde conveña. Camariñas,. de. do. Asdo.: Don/a., con DNI n.º. e domicilio en. DECLARO BAIXO XURAMENTO Que non teño nin solicitada, nin recibida, nin pendente de resolución ningunha outra axuda pola mesma finalidade en ningunha administración pública ou organismo competente. Así o fago constar donde conveña. Camariñas,. de. do. Asdo.: Camariñas, 31 de maio de 2010 A Concelleira de Asuntos Sociais, Asdo.: Mª Carmen Linares Chica Camariñas, 1 de xullo de 2010 O ALCALDE, Asdo.: Manuel V. Alonso de León